|  |  |  |  |
| --- | --- | --- | --- |
| **Učitelj/učiteljica:** |  | **Razred:** | **5.** |
| **Mjesto i datum izvođenja aktivnosti:** |  | **Redni broj sata** | **21.** |
| **Nastavna tema:** | **Nenasilno ponašanje** | **Broj sati izvedbe:** | **1** |
| **Sadržaj koji se obrađuje:** | **Prevencija nasilničkog ponašanja** |
| **Očekivanja međupredmetnih tema** | | | |
| osr A.2.1. Razvija sliku o sebi.  osr A.2.2. Upravlja emocijama i ponašanjem.  osr B.2.1. Opisuje i uvažava potrebe i osjećaje drugih.  osr B.2.2. Razvija komunikacijske kompetencije.  osr B.2.3. Razvija strategije rješavanja sukoba.  osr C.2.1. Razlikuje sigurne od nesigurnih situacija u zajednici i opisuje kako postupiti u rizičnim situacijama.  uku D.2.2. Suradnja s drugima  B.2.1.B Prepoznaje i procjenjuje vršnjačke odnose.  B.2.1.C Razlikuje vrste nasilja i načine nenasilnoga rješavanja sukoba. | | | |
| **Ključni pojmovi:** | „ti-poruke”“, „ja-poruke” | | |
| **Potrebno pripremiti:** | papir, pribor za pisanje. | | |
| **Prijedlog prikaza tijeka sata i aktivnosti učenika** | | | |
| **Uvodni dio**  Razgovaramo o situacijama kada nas tuđe ponašanje i postupci naljute. Što nas ljuti? Kako se tada osjećamo? Pozivamo učenike/učenice da zapišu neke od takvih situacija. Oni koji žele, mogu pročitati što su napisali.  **Središnji dio**  Učenici/učenice podijele se u parove. Jedan učenik u paru dobije zadatak drugom učeniku reći neki prigovor npr. „Ti uvijek kasniš!”. Drugi učenik opisuje kako se osjeća kada dobije ovakvu poruku. Prvi učenik tada treba svoju poruku preoblikovati u „ja-poruku”, odnosno reći „Ja se osjećam loše kada kasniš, a ja te čekam.” Kako se sad osjeća učenik kome je poruka namijenjena? Nakon toga, učenici zamijene uloge.  Cilj zadatka je osvijestiti komunikaciju koja u napetim situacijama može dovesti do sukoba. „Ti-poruke” pogoduju razvoju sukoba, a „ja-poruke” isključuju verbalni napad na drugu osobu.  **Završni dio**  Razgovaramo o tome kako na miran način možemo dobiti što trebamo, bez izazivanja sukoba.  Pozivamo učenike na promišljanje o ovoj temi. | | | |